මහජන ආධාරය මත යැපෙන තත්ත්වයට පත්ව ඇති ‍වෙල්ගම් විහාරය සහ වෙල්ගම් වෙහෙර ගම්මානය නැවත ගොඩනැංවීමට විහාරාධිපති අමරපුර මහානිකායේ නැ‍ඟෙනහිර තමන්කඩුව දෙපළාතේ ප්‍රධාන සංඝනායක අම්පිටියේ සීලවංශ තිස්ස ස්ථවිරයන් වහන්සේ අපමණ වෙහෙසක් දරති.මේ විහාරස්ථානය ගැන ‍තොරතුරු දැනගත් ‘ලේක්හවුස්’ පුවත්පත් ආයතනයේ සේවය කරන මුළු දිවයිනටම සාමවිනිසුරු යක්කල අලුත්ගම බෝගමුවේ ගාමිණී හෙට්ටිආරච්චි මහතා දැනට සිවුවසරක් තිස්සේ වාර්ෂිකව මේ පුදබිමට බෝගමුව ප්‍රදේශයේ තම ඥාතීන්, හිතවතුන් ද එකතුව වන්දනාමාන පිණිස පැමිණීම සිරිතක් වී ඇත.